**Andrés Manuel Díaz Díaz**, nado na Coruña o 12 de xullo de 1969 é un ex-atleta galego. Participou en dous Xogos Olímpicos (Atlanta 1996 e Sydney 2000) e gañou a medalla de bronce en 1500 metros no Campionato do Mundo Indoor 1999. A súa mellor marca en exteriores é 3:31.48 minutos, pero destacou máis en interiores, e o seu tempo de 3:33.32 minutos continúa a ser o récord de Europa.

Traxectoria
-----------

A súa primeira aparición internacional foi en 1995, cando alcanzou as semifinais do Campionato do Mundo Indoor e correu as series do Campionato do Mundo de Atletismo. Gañou a medalla de prata na Universíada de verán de 1995. O seu debut nos xogos olímpicos foi en 1996, aínda que foi eliminado na primeira rolda dos 800 m. Nos Campionatos de Europa Indoors de 1996 chegou en cuarto lugar.

A partir de 1997 centrouse nos 1500 metros, rebaixando en máis de seis segundos a súa marca persoal do ano. Chegou á final dos 1500 m nos Campionatos do Mundo Indoors de 1997, rematando en quinta posición. A sorpresa chegou en febreiro de 1999 co récord de Europa de 1500 m nunha proba no Pireo, superando nun segundo a marca de Peter Elliott con 3:33.32 minutos. Volveu facer outra carreira rápida nos campionatos indoor de 1999 o seguinte mes, mais foi vencido por Haile Gebrselassie e Laban Rotich, conseguindo a medalla de bronce. Nos Campionatos do Mundo de Sevilla en 1999 participou na final dos 1500 m xunto con Reyes Estévez e Fermín Cacho. Na carreira máis rápida na historia da competición logrou a súa mellor marca persoal, 3:31.83 minutos, mais quedou quinto e foi superado polos seus compatriotas.

Na súa segunda participación nos xogos olímpicos, en 2000 rematou sétimo nos 1500 m. Tralos xogos, conseguiu a súa mellor marca na proba no Herculis de Mónaco, con 3:31.48 minutos. Entre 2001 e 2003, comezou a correr os 3000 metros e gañou un título nacional e unha medalla de prata na Copa de Europa de 2001. A súa última participación en probas internacionais foi no Campionato do Mundo de 2001, mais non chegou á final. Retirouse en 2003.

Honras
------

En 1999 recibiu a Medalla de Bronce de Galicia.

Notas
-----

1. 1 2  Medallas de Galicia 1999
2. ↑  Summer Universiade (Men). GBR Athletics. Retrieved on 2011-05-08.
3. ↑  "Andrés Díaz". Arquivado dende o orixinal o 24 de xullo de 2009. Consultado o 8 de maio de 2011.
4. 1 2  Díaz Andrés Manuel. IAAF. Consultado o 8 de maio de 2011.
5. ↑  Nikitaridis, Michalis (1999-02-25). New European record for Andres Diaz in Athinai 99 International Meeting. IAAF. Retrieved on 2011-05-08.
6. ↑  Gordon, Ed (1999-03-07). Double golds for Szabo and Gebrselassie and 2 world record relays in Maebashi Arquivado 31-12-2004 en Wayback Machine.. IAAF. Retrieved on 2011-05-08.
7. ↑  Men 1500m Final Arquivado 30 de xaneiro de 2011 en Wayback Machine.. IAAF. Retrieved on 2011-05-08.
8. ↑  European Cup. GBR Athletics. Retrieved on 2011-05-08.
9. ↑  2001 World Championships - Men's 1500 metres results Arquivado 06 de agosto de 2010 en Wayback Machine.. IAAF. Retrieved on 2011-05-08.

Véxase tamén
------------

### Ligazóns externas

* Andrés Díaz celebra los quince años de vigencia de su récord de Europa *(en castelán)*
* Andrés Díaz: «Fui atleta 24 horas al día» *(en castelán)*
* Vida atlética en Galicia: Andrés Díaz *(en castelán)*

|  |  |
| --- | --- |
| Control de autoridades | 
* Wd: Q459564
* IAAF: 9492
* Sports Reference: andres-diaz-1

 |